stanford-oval/wikipedia huggingface dataset:
Pesäpallon maakuntasarja 1980
Maakuntasarja > Luoteislohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Halsuan Toivo | 14 | 12 | 2 | 0 | 146–46  | 26 |
| Ylihärmän Junkkarit | 14 | 9 | 0 | 5 | 133–106 | 18 |
| Reisjärven Pilke | 14 | 8 | 1 | 5 | 113–103 | 17 |
| Haapajärven Kiilat | 14 | 8 | 0 | 6 | 140–126 | 16 |
| Kuortaneen Kunto | 14 | 6 | 0 | 8 | 131–135 | 12 |
| Lappajärven Veikot | 14 | 6 | 0 | 8 | 119–166 |   12 |
| Vimpelin Veto | 14 | 4 | 1 | 9 | 128–168 |   9 |
| Toholammin Urheilijat | 14 | 1 | 0 | 13 |   83–143 |   2 |
Jatkokarsinnan jälkeen suomensarjaan saivat paikan Heinolan Maila-Pojat, Kankaanpään Maila ja Lapin Lukko.
Purity of Essence

| Purity of Essence Quorthon |
| --- | --- | --- |

Studioalbumin tiedot
 Äänitetty : elokuu 1996 The Leach Studio, Tukholma, Ruotsi
 Julkaistu: 17. kesäkuuta 1997
 Tuottaja(t): Quorthon
 Tyylilaji: alternative metal, grunge, rock
 Kesto: 85.04
 Levy-yhtiö: Black Mark
Quorthonin muut julkaisut
| When Our Day Is Through (EP) 1997 | Purity of Essence 1997 |   |
Purity of Essence on ruotsalaisen metallimuusikko Quorthonin toinen ja viimeiseksi jäänyt studioalbumi. Se julkaistiin vuonna 1997 levymerkillä Black Mark Production.
Kappaleet

Kaikki kappaleet lukuun ottamatta kappaletta ”Rock ’n Roll” on kirjoittanut Quorthon.
| --- | --- |
 CD 1 Rock ’n Roll – 0.04  I've Had It Coming My Way – 3.29  When Our Day Is Through – 4.25  One of Those Days – 3.59  Cherrybutt & Firefly – 3.32  Television – 3.41  Hit My Head – 5.28  Hump for Fun – 3.12  Outta Space – 4.06  Fade Away – 6.14  I Want Out – 4.14  Daddy’s Girl – 4.18  Coming Down In Pieces – 5.50 :  CD 2 Roller Coaster – 4.06  It’s OK – 4.18  All In All I Know – 4.18  No Life At All – 2.38  An Inch Above the Ground – 3.34  The Notforgettin’ – 4.09  Deep – 5.32  Label on the Wind – 6.47  Just the Same – 4.54  You Just Got to Live – 5.03
Kokoonpano

Quorthon – kaikki instrumentit, tuottaja
Kokoonpano > Tuotanto

Börje Forsberg – tuottaja
Rex Luger – äänittäjä, kosketinsoitin (kappale ”One of Those Days”)
Peter Dahl – masteroija
Arvostelut

Imperiumi.net:
Metal Storm: 4.0/10
Aiheesta muualla

Albumi Purity of Essence Encyclopaedia Metallum -sivustolla (englanniksi)
Pyyslammen kalliomaalaus

| Pyyslammen kalliomaalaus> Sijainti |
| --- | --- |
 Pyyslammen kalliomaalaus
Koordinaatit:  60°20′23.94″N, 24°34′1.482″E
Valtio:  Suomi
Historia
Tyyppi:  kalliomaalaus
Huippukausi:  kivikausi
Kaupunki:  Vihti
Infobox OKVirheellinen NIMI-arvo: 
Pyyslammen kalliomaalaus sijaitsee Nuuksion kansallispuiston alueella Vihdissä Uudellamaan maakunnassa. Sitä ei ole vielä todettu muinaiseksi maalaukseksi ja se saattaakin olla luontaista hematiittia.
Noin 3,7 kilometriä Pyyslammen kalliomaalaukselta luoteeseen sijaitsee Salmijärven kalliomaalaus.
Kallio ja sen sijainti

Maalaus sijaitsee Pyyslammen pohjoisrannalla olevassa kalliossa, joka rajautuu järveen. Vastarannalla kulkevalta tieltä voi kiertää lammen rantoja pitkin. Kallio vaikuttaa luontaisella tavalla punaiselta.
Maalaus

Mitään kuvioita ei erotu, vaan punaisuus vaikuttaa luontaiselta. Kahdessa kohtaa on kuitenkin vahvempia jälkiä, jotka voivat olla jäänteitä aiemmasta maalauksesta. Kuvioita ei kuitenkaan pysty tunnistamaan.
Pyyttämö

| Pyyttämö |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°55′22″N, 24°20′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskujoki:  Vesajoki 
Järvinumero:  35.892.1.005
Mittaustietoja
Pinnankorkeus:  124,1 m  
Rantaviiva:  2,364 km  
Pinta-ala:  28,051 ha  
 fiPyyttämö 
Pyyttämö  on Kanta-Hämeessä Hämeenlinnassa Rengon kylän lähellä sijaitseva järvi.
Maantietoa

Järven pinta-ala on 28 hehtaaria ja se on 700 metriä pitkä ja 550 metriä leveä. Sen rantaviivan pituus on 2,4 kilometriä ja sen rannat ovat metsämaata. Rantaan on rakennettu yksi vapaa-ajan asunto, jonne tulee tie valtatien 10 levähdyspaikalta. Levähdyspaikalla on myös kioski.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 124,1 metriä mpy. Järveen on johdettu muutama soistuneen metsän kuivatusoja. Etelässä sijaitsevasta Vesajärvestä tulee sen eteläpäähän laskujoki. Pyyttämön laskujoki on nimeltään Vesajoki ja se laskee kolmen kilometrin päähän Alajärven etelärantaan.
Radio Saghan

Radio Saghan on radioasema Moptin kaupungissa Malissa.
Huhtikuussa 2004 perustettu yhteisöradio toimii ULA-alueella taajuudella 91,2 MHz. Sen kuuluvuusalueen laajuus on sata kilometriä. Aseman lähetykset on suunnattu lähinnä nuorisolle. Toiminnan tavoitteita ovat ajatustenvaihdon välineenä toimiminen, nuorison yhteenkuuluvuuden vahvistaminen ja kuulijakunnan saaminen mukaan yhteisön kehittämiseen.
Lähetysten kielet ovat bambara, fulani, bozo, songhai, tamašek, bomu, dogon ja ranska. Asemalla on 19 työntekijää, joista 11 on kokopäiväisiä. Oman tuotannon lisäksi välitetään Radio Klédun ja Voice of American ohjelmia.
Aseman lähetyksiä voi kuunnella myös Internetissä.
Aiheesta muualla

Radio Saghanin sivusto (ranskaksi)
Rafael de la Fuente

Rafael de la Fuente
Rafael de la Fuente (s. 1986 Caracas, Venezuela) on Yhdysvalloissa asuva venezuelalaissyntyinen näyttelijä.
De la Fuente on vuodesta 2017 lähtien esiintynyt saippuasarjassa Dynastia, joka perustuu 1980-luvun samannimiseen sarjaan. Hänen esittämänsä ”Sammy Jo” on mukaelma roolihahmosta, jota alkuperäissarjassa näytteli Heather Locklear.
De la Fuente on ollut mukana myös televisiosarjassa Empire (2015–2016) sekä minisarjassa When We Rise (2017). Ensimmäiset roolityönsä hän teki latinalaisamerikkalaisissa telenoveloissa.
Dal (ruoka-aines)

Dal tarkoittaa intialaisessa keittiössä  kuivattuja, halkaistuja palkokasveja, joita ei tarvitse liottaa ennen kypsennystä. Intia on maailman suurin palkokasvien tuottaja. Termiä käytetään myös erilaisista näistä palkokasveista valmistetuista keitoista. Nämä palkokasvit ovat Etelä-Aasian maiden tärkeimpiä peruselintarvikkeita, ja ne muodostavat tärkeän osan Intian niemimaan ruokakulttuureja.
Käännös suomeksi
Pseudotilliapioli

| --- | --- |

Pseudotilliapioli
Systemaattinen (IUPAC) nimi
 ?
Tunnisteet
CAS-numero:  ?
ATC-koodi:  ?
PubChem CID:  ?
Kemialliset tiedot
Kaava: C12H14O4 
Moolimassa: 222.24 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Pseudotilliapioli eli 4,5-dimetoksi-2,3-metyleenidioksi-1-allyylibentseeni tai 4,5-dimetoksi-7-prop-2-enyyli-1,3-bentsodioksoli (engl. pseudodillapiole) on allyylibentseenin johdannaisyhdiste, joka toimii synergistisesti ainakin joidenkin hyönteismyrkkyjen, kuten piperonyylibutoksidin, kanssa parantaen hyönteismyrkyllistä efektiä.  Pseudotilliapiolin kemiallinen kaava on C12H14O4 ja moolimassa 222,24 g/mol. Pseudotilliapiolista voisi johtaa erään amfetamiinin johdannaisyhdisteen eli 4,5-dimetoksi-2,3-metyleenidioksi-1-amfetamiinin eli DMMDA-4:n, joka on DMMDA:n ja DMMDA-2:n paikkaisomeeri. Alexander Shulgin huomioi tämän kirjassaan PiHKAL.
Farmakologia ja toksikologia

Myrisisiini on kemiallisesti erittäin samanlainen kuin pseudotilliapioli. Myristisiinillä on biologisesti aktiivinen aine ihmisissä. Myristisiinin pääasiallinen psykofarmakologinen toimintamekanismi ihmisissä on todennäköisesti MAO- eli monoamiinioksidaasientsyymin inhibitio. Pseudotilliapiolin toksikologinen toimintamekanismi lienee hyönteisten MFO- eli monifunktio-oksidaasientsyymin (engl. mixed-function oxidase) inhibitio, koska tämä on tilliapiolin pääasiallinen toksikologinen efekti.
Kemia

Pseudotilliapioli voidaan valmistaa muun muassa piperonaalista. Samoin kuin muutkin allyylibentseenin johdannaisyhdisteet voidaan pseudotilliapiolin allyyliryhmä isomerisoida isoallyyliryhmäksi siten, että pseudotilliapiolista tulee isopseudotilliapioli.
Pseudotilliapioli on  apiolin eli 3,4-metyleenidioksi-2,5-dimetoksi-1-allyylibentseenin, tilliapiolin eli 3,4-metyleenidioksi-5,6-dimetoksi-1-allyylibentseenin ja eksalatasiinin eli 3,4-metyleenidioksi-2,6-dimetoksi-1-allyylibentseenin paikkaisomeeri. Myös 2,3-metyleenidioksi-4,6-dimetoksi-1-allyylibentseeni ja  2,3-metyleenidioksi-5,6-dimetoksi-1-allyylibentseeni ovat pseudotilliapiolin paikkaisomeereja.
Rafael Wolontis

Paul Rafael Wolontis (s. 2. lokakuuta 1933) on suomalainen yritys- ja järjestöjohtaja, joka toimi vuodet 1975–1985 elintarvikeyritys Oy Gustav Paulig Ab:n toimitusjohtajana ja 1983–1991 Suomen Purjehtijaliiton puheenjohtajana.
Valtiotieteen maisteri Rafael Wolontis kertoo halunneensa jo nuorena yritysjohtajan uralle. Hän toimi liikeuransa alussa Turun Saippuan tuotepäällikkönä, tupakkayhtiö Oy Strengberg Ab:n markkinointipäällikkönä ja sitten yhdistetyn Rettig-Strengbergin markkinointijohtajana. Vuonna 1968 hän siirtyi Pauligin palvelukseen ensin markkinointijohtajaksi ja toimi sitten myös Herttoniemen elintarviketehtaan ja pakastamon johtajana. Vuonna 1971 hänestä tuli yhtiön koko elintarvikeryhmän johtaja ja samalla yhtiön varatoimitusjohtaja, kunnes hänet vuonna 1975 nimitettiin toimitusjohtajaksi. Vuoden 1986 alusta hän siirtyi Pauligin hallituksen päätoimiseksi varapuheenjohtajaksi.
Helsinkiläisen Brändö Seglare -pursiseuran kommodorina Wolontis toimi monissa Purjehtijaliiton tehtävissä, vuodesta 1979 liiton hallituksen jäsenenä ja vuodet 1982–1991 puheenjohtajana.
Rafael Wolontis oli 1970- ja 1980-luvulla Mainostajien liiton puheenjohtajana ja nimettiin vuonna 1983 Mainonnan monitahoksi.
Christoph Schubert

| Christoph Schubert |
| --- | --- |

Henkilötiedot
Syntynyt: 5. helmikuuta 1982 (ikä 42) München
Kansalaisuus:   Saksa
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  103 kg
Pelaajaura
Pääsarjaura:  2000–2019
Aik. seurat:  EV Landshut (Oberliga) München Barons (DEL) Binghamton Senators (AHL) Ottawa Senators (NHL) Atlanta Thrashers (NHL) Frölunda HC (Elitserien) Hamburg Freezers (DEL) Crocodiles Hamburg (Oberliga)
NHL-varaus:  127. varaus, 2001 Ottawa Senators
Christoph Schubert (s. 5. helmikuuta 1982 München) on saksalainen lopettanut jääkiekkoilija, pelipaikaltaan puolustaja.
Peliura

Schubert kiekkoili kaksi kautta Saksan DEL-liigassa, ennen kuin siirtyi Pohjois-Amerikkaan Ottawa Senatorsin organisaatioon. Schubert pelasi kolme kautta AHL-seura Binghamton Senatorsissa, ennen kuin kaudella 2005–2006 pelasi tulokaskautensa Ottawa Senatorsin riveissä. Hän edusti Senatorsia neljä kautta. Lokakuun 2. päivä 2009 Atlanta Thrashers poimi hänet waivers-listalta, ja hän edusti seuraa yhden kauden. Hän oli tuolla kaudella sivussa yli 30 ottelua loukkaantumisten vuoksi.
Schubert palasi syksyllä 2010 Euroopan sarjoihin. Hän pelasi syyskuusta 2010 alkaen alkukauden 2010–2011 Frölunda HC:ssä Ruotsin Elitserienissä, minkä jälkeen siirtyi saman vuoden joulukuussa DEL-liigan Hamburg Freezersiin jossa pelasi kauteen 2015-2016 saakka. Hän pelasi uransa viimeisimmät kaudet Saksan kolmanneksi korkeimmalla sarjatasolla Oberligassa Crocodiles Hamburgin joukkueessa. Kesäkuussa 2019 hän ilmoitti lopettavansa uransa loukkaantumisten vuoksi.
Schubert on edustanut Saksaa lukuisissa aikuisten sekä nuorten arvokisoissa.
Rachid Turki

| Henkilötiedot |
| --- | --- | --- |
Syntymäaika: 1918
Syntymäpaikka: Tunis, Tunisia
Kuolinaika: 2003
Valmennusura
1947–1951 1951–1952 1952–1957 1956–1957 1957–1960 1961–1962 1966–1968 1968–1974: Stade Tunisien CA Bizertin Stade Tunisien Tunisian maajoukkue AS Marsa Stade Tunisien CO Transports Stade Tunisien (juniorit)
Rachid Turki (1918–2003) oli tunisialainen jalkapallovalmentaja ja Tunisian jalkapallomaajoukkueen historian ensimmäinen päävalmentaja. Turki valmensi urallaan muun muassa Stade Tunisienia, CA Bizertinia, AS Marsaa ja CO Transportsia. Hän saavutti menestystä Stade Tunisienin päävalmentajana voitettuaan historian viimeisen Tunisian jalkapalloliigan mestaruuden. Turki voitti myöhemmin 1960-luvulla myös edellisen sarjan korvanneen Ligue Professionnelle 1:n kaudella 1961–1962.
Saavutukset

Tunisian cup: 1956, 1962
Tunisian jalkapalloliiga: 1957
Tunisian mestaruus: 1962
Rachid Neqrouz

| Henkilötiedot |
| --- | --- | --- |
Syntymäaika: 10. huhtikuuta 1972 (ikä 52)
Syntymäpaikka: Ksar es Souk, Marokko
Pelipaikka: puolustaja
Pituus: 189 senttimetriä
Seurat
| Vuodet | Seura | O (M) |
| 1993–1994 1994–1997 1997–2003 |  MC Oujda  Young Boys  Bari |  100 (7) 160 (6) |
Maajoukkue
| 1994–2000 |  Marokko | 52 (3) |
 Seurajoukkueuran tilastot kattavat vain kansalliset sarjat.
Rachid Neqrouz (arab. راشد نقروز‎, s. 10. huhtikuuta 1972 Ksar es Souk) on marokkolainen entinen puolustaja. Hän pelasi Marokon maajoukkueessa yhteensä 52 maaottelua ja edusti maataan vuosien 1994 ja 1998 MM-kisossa.
Ura

Neqrouz siirtyi jo 22-vuotiaana pelaamaan Eurooppaan ammattilaiseksi ja vietti aluksi kolme ja puolivuotta Sveitsissä Young Boysin joukkueessa. Sittemmin hän siirtyi syksyllä 1997 Italiaan Bariin, jossa Neqrouz pelasi kuusi kautta päättäen uransa kauteen 2002-2003.
Punkalaitumen seurakunta

| Punkalaitumen seurakunta |
| --- | --- |

 tunnus :  sijainti 
 Punkalaitumen kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Kangasalan rovastikunta
Pääkirkko:  Punkalaitumen kirkko
Perustettu:  1639
Jäsenmäärä:  2 233 (2022)
– Osuus asukkaista:  83,90 %
Kirkollisvero:  1,70 %
Kirkkoherra:  vt. Petri Paasikallio
Sivusto
Infobox OKNimi-testi OK: 
Punkalaitumen seurakunta on Punkalaitumella Pirkanmaalla toimiva Suomen evankelis-luterilaisen kirkon seurakunta. Seurakunta kuuluu Tampereen hiippakuntaan ja Kangasalan rovastikuntaan. Seurakunnan vt. kirkkoherra on Petri Paasikallio.
Daler Kuzjajev

Daler Kuzjajev maajoukkueen pelaajana marraskuussa 2017.
Daler Adjamovitš Kuzjajev (s. 15. tammikuuta 1993 Naberežnyje Tšelny) on venäläinen jalkapalloilija, pelipaikaltaan keskikenttäpelaaja. Hän on edustanut kotimaassaan Karelia Petrozavodskia ja Neftehimik Nižnekamskia sekä Venäjän Valioliigassa vuosina 2014–2017 Terek Groznya ja kesästä 2017 alkaen Zenit Pietaria. Hän on voittanut Zenitin joukkueessa liigamestaruuden vuosina 2019, 2020 ja 2021 sekä Venäjän cupin vuonna 2020. Hän on kauden 2020–2021 loppuun mennessä pelannut Venäjän Valioliigassa 152 ottelua ja tehnyt niissä 11 maalia.
Kuzjajev pelasi Venäjän maajoukkueessa ensimmäisen kerran lokakuussa 2017 ystävyysottelussa Etelä-Koreaa vastaan. Hän pelasi MM-kilpailuissa 2018 joukkueensa kaikki viisi ottelua. Kroatiaa vastaan pelatun puolivälierän ratkaisseessa rangaistuspotkukilpailussa hän teki joukkueensa viidentenä laukojana maalin, mikä ei kuitenkaan riittänyt jatkopaikkaan kahden muun venäläispelaajan ja vain yhden kroatialaispelaajan epäonnistuttua häntä ennen. Kuzjajev kuuluu Venäjän joukkueeseen myös kesällä 2021 pelattavissa EM-kilpailuissa. Hän on kesäkuun 13. päivään 2021 mennessä pelannut 35 maaottelua, joissa 24 kertaa avauskokoonpanossa. Hän on tehnyt kaksi maaottelumaalia: marraskuussa 2019 EM-karsintaottelussa San Marinoa ja marraskuussa 2020 Kansojen liigan ottelussa Turkkia vastaan.
Potentiaali (kielitiede)

| Potentiaali |
| --- | --- |
Ilmaisee:  mahdollista tai todennäköistä asiaa.
Suomen kielessä
Persoonat:  yksikön 1. persoona (minä)  yksikön 2. persoona (sinä) yksikön 3. persoona (hän)  monikon 1. persoona (me) monikon 2. persoona (te)  monikon 3. persoona (he) passiivi
Aikamuodot:  preesens  perfekti 
Esimerkki:  Lähtenen. päässee
Tapaluokat suomen kielessä
 Indikatiivi Konditionaali Imperatiivi Potentiaali 
Potentiaali eli mahtotapa on yksi suomen kielen tapaluokista. Se ilmaisee viestijän pitävän käsittelemäänsä asiaa mahdollisena tai todennäköisenä, mutta ei varmana. Aidossa suomen kansankielessä sen käyttöala on paljon suppeampi kuin nykyisessä kirjakielessä.
Muodostaminen

Potentiaali muodostetaan esimerkiksi seuraavasti: lähtenen = ehkä lähden  tai  lienen lähtenyt = olen ehkä lähtenyt. Potentiaalin tunnus on -ne-, mutta sen n-kirjain assimiloituu edeltävän l:n, s:n ja r:n kanssa (päässee, purree, tullee). Toisaalta silloin kun se liitetään t-loppuiseen vartaloon, loppu-t assimiloituu n:n kanssa (tiennee). Kun potentiaalin tunnus liitetään -k-loppuiseen vartaloon, loppu-k korvautuu h:lla (tehnee). Verbeillä, joilla on vokaalivartalon lisäksi konsonanttivartalo, potentiaalin tunnus liittyy kirjakielessä aina suoraan konsonanttivartaloon, joten sellaiset konsonanttivartalon omaavien verbien potentiaalimuodot kuin menenee, tulenee, purenee, juoksenee, tietänee, tekenee katsotaan virheellisiksi. Olla-verbillä on epäsäännöllinen potentiaali, jonka juuri on lie- (Johtaja lienee silloin matkoilla, ei "ollee"). Sen sijaan passiivin potentiaali muodostetaan olla-verbin vartalosta (oltaneen). Olla-verbin aktiivin säännölliset potentiaalimuodot (ollen, ollet jne.) eivät kuulu yleis- ja kirjakieleen, vaikka niitä eräissä murteissa käytetäänkin. Eräissä murteissa muoto lienee on partikkeli, esimerkiksi Matti lienee tulee illalla kotiin, Maija lienee on siellä, missä lienee koittaa huomen. Yleiskielessä lienee esiintyy vain verbinmuotona: Matti tullee illalla kotiin, Maija lienee siellä, missä koittanee huomen. Kaisa Häkkinen on arvellut, että lie-alkuinen potentiaali on aivan eri etymologista alkuperää kuin olla-verbi muuten, että kyseessä on alkujaan kaksi eri verbiä, jotka ovat sekoittuneet toistensa paradigmaan. Potentiaalin tunnus -ne periytyy kantauralin konjunktiivista -ni, joka on semanttisesti lähellä esimerkiksi germaanisten kielten konjunktiivia/subjunktiivia, mutta sitä käytettiin myös suomen kielen potentiaalin tavoin. Aines esiintyy myös mm. nykyunkarissa, jossa se on kehittynyt konditionaalin tunnukseksi.
Potentiaali taipuu kahdessa aikamuodossa: preesensissä ja perfektissä. Partikkelien ehkä, kai tai varmaan(kin) käyttö sekä apuverbin taitaa käyttö ovat potentiaalin vaihtoehtoja. (Hän lienee hullu. → Hän on kai/ehkä/varmaankin hullu; Hän taitaa olla hullu).
Potentiaalin nykyisen kirjallisen käytön synnystä

Suomen potentiaali perustuu lähinnä itämurteisiin. Länsimurteissa se on harvinaisempi, joillekin länsimurteille jopa aivan täysin vieras. Näin ollen sitä ei kirjakielessä juuri esiintynyt aikana, jolloin suomen kirjakieli perustui melkein ainoastaan länsimurteisiin. Itämurteissakaan se ei esiinny läheskään yhtä laajalti kuin nykysuomen kirjakielessä. Vielä vuonna 1880 E. N. Setälä lauseopissaan kirjoitti, että potentiaalia “ei ylimalkaan saa käyttää päälauseissa, vaan ainoastaan sivulauseissa sekä epäilevissä kysymyslauseissa”. Esimerkeiksi potentiaalin aidosta itäsuomalaisesta kansankielisestä käytöstä käyvät Setälän mukaan mm. seuraavat: "Etköhän jo itsekin huomanne, että olet väärässä." "Kun sen tehnet, saat huomenna palkan mieltäsi myöten." Murteiden taistelun aikana, jolloin kirjakieltä muutettiin tasapuolisemmin länsi- ja itämurteita edustavaksi, osa suomen kielen kirjoittajista erehtyi luulemaan potentiaalia jonkinlaiseksi yleiseksi todennäköisyyttä ilmaisevaksi muodoksi, ja sellaiseksi potentiaali kansanmurteiden vastaisesti alkoi vakiintua varsinkin sen vaikutuksesta, että ruotsin torde + ha + supiini (ks. tämän artikkelin seuraava osio) alettiin mekaanisesti kääntää potentiaalilla. Tällaisena yleisenä epävarmuutta mutta todennäköisyyttä viestivänä muotona se sitten alettiin esittää suomen kieliopeissa. Puhutussa suomessa se on silti vieläkin huomattavasti harvinaisempi kuin kirjoitetussa.
Ruotsissa

Ruotsissa ei ole varsinaista potentiaalia, mutta torde + infinitiivi / torde + ha + supiini vastaa suomen kielen potentiaalia. (Esimerkiksi: Jag torde inte vara redo för detta! = En liene valmis tähän!)
Aiheesta muualla

Suomen kielen verbien taivutuskaava (Arkistoitu – Internet Archive). Henri Heinosen tekemä verbien taivutuskaava.
Raketti (lehti)

| Raketti |
| --- | --- |
Julkaisija:  SDPL
ISSN:  ISSN 0356-522X
Perustettu:  1962
Lakkautettu:  1989
Sitoutuneisuus:  SKDL
Kieli:  suomi
Raketti oli vuosina 1962-1989 ilmestynyt Suomen Demokratian Pioneerien Liiton julkaisema vasemmistolainen lasten- ja nuortenlehti.  Lehti perustettiin vuonna 1946 Kiuru-nimisenä, jolla se ilmestyi vuoteen 1961 saakka.  Raketin päätoimittajana on ollut muun muassa Asunnottomien yö -kansalaisliikkeen perustajiin kuuluva sosiaalineuvos Antti Honkonen.
Lehti sisälsi useita muuten vähän tunnettuja sarjakuvia, jotka olivat peräisin ranskalaisesta vasemmistolehdestä Pif Gadget. Niihin lukeutuivat muun muassa Pif ja Herkules sekä Urho Tulitukka eli Rahan.
Dancing in the Dark

”Dancing in the Dark” Arthur Schwartzin säveltämä ja Howard Dietzin sanoittama musiikkikappale vuoden 1931 Broadway-musikaalista The Band Wagon. Kappaleen lauloi musikaalissa John Barker.
Listoille nousseita versioita nauhoittivat vuonna 1931 Bing Crosby, Fred Waring, Ben Selvin ja Jacques Renard. Kappaleen ovat äänittäneet myös muun muassa Frank Sinatra, Artie Shaw, Sarah Vaughan, Jo Stafford ja Diana Krall. Fred Astaire lauloi sen The Band Wagonin elokuvaversiossa Iskelmäkaruselli  vuonna 1953.
Rachida Dati

Rachida Dati 2016.
Rachida Dati (s. 27. marraskuuta 1965) on ranskalainen poliitikko. Hän toimi Ranskan oikeusministerinä toukokuusta 2007 kesäkuuhun 2009. Vuodesta 2009 lähtien hän on ollut Euroopan parlamentissa. Dati on lisäksi Pariisin seitsemännen kaupunginosan pormestari.
Dati syntyi Saint-Rémyssa Burgundissa toisena lapsena kahdestatoista marokkolaisen muurari-isän ja algerialaisen äidin perheeseen. Hän aloitti työnteon kuusitoistavuotiaana ja joutui äitinsä kuoleman jälkeen huolehtimaan nuoremmista sisaruksistaan. Dati opiskeli taloustiedettä ja oikeustiedettä ja pääsi vuonna 1997 École nationale de la magistratureen, josta valmistui lakimieheksi. Vuonna 2002 hänestä tuli sisäministeri Nicolas Sarkozyn neuvonantaja. Hän oli myös Sarkozyn edustajana tämän presidentinvaalikampanjan aikana.
Dati ilmoitti syyskuussa 2008 olevansa raskaana. Dati synnytti tyttärensä Zohran 2. tammikuuta 2009. Hän palasi töihin viiden päivän kuluttua.
Aiheesta muualla

Kuvia tai muita tiedostoja aiheesta Rachida Dati Wikimedia Commonsissa
Christoph Spycher

| 0 | 1 | 2 |
| --- | --- | --- |

Henkilötiedot
Syntymäaika: 30. maaliskuuta 1978 (ikä 46) 
Syntymäpaikka: Wolhusen, Sveitsi
Pelipaikka: puolustaja
Pituus: 174 cm
Seura
Seura: BSC Young Boys
Pelinumero: 17
Seurat
| Vuodet | Seura | O (M) |
| 1999–2001   2001–2005   2005–2010   2010– | Luzern   Grasshoppers   Eintracht Frankfurt   BSC Young Boys | 66 (0) 103 (6) 129 (0) |
Maajoukkue
| 2003–2010 | Sveitsi | 46 (0) |
 Seurajoukkueuran tilastot kattavat vain kansalliset sarjat.
Christoph Spycher (s. 30. maaliskuuta 1978 Wolhusen, Sveitsi) on sveitsiläinen jalkapalloilija, pelipaikaltaan puolustaja.
Spycher aloitti ammattilaisuransa Luzernin riveissä vuonna 1999. Vuonna 2001 hän siirtyi Grasshopperiin. Spycher saavutti Grasshopperin riveissä liigamestaruuden. Eintracht Frankfurtiin hän siirtyi vuonna 2005.
Sveitsin maajoukkueessa Spycher debytoi vuonna 2003. Hän on kuulunut Sveitsin joukkueeseen vuoden 2004 EM-kisoissa ja vuoden 2006 MM-kisoissa.
Saavutukset

Sveitsin-mestaruus 2003